cyanic-selkie/wikianc huggingface dataset:
Emma-Julia Wood
Ringette
Wood kuului ringeten Suomen nuorten U19 mestaruusjoukkueeseen North Bayssa 2013 ja toimi joukkueen kapteenina.
Alamäkiluistelu
Vuonna 2013 Wood voitti alamäkiluistelussa ensimmäisen naisten Suomen-mestaruuden.
Jääpallo
Kausina 2012–2013 ja 2013–2014 Wood edusti Botnia 69 -joukkueessa, pelaten kaksi kautta ringeten ohella naisten bandyliigaa. Kaudella 2013–2014 joukkue saavutti SM-pronssia.
Rugby
Kausilla 2014 ja 2015 Wood edusti Helsinki Rugby Clubia (HRC), mutta ura katkesi loukkaantumiseen.
Ivan Jakubovski
Ivan Ignatjevitš Jakubovski (7. tammikuuta 1912 (J: 25. joulukuuta 1911) Zaitsava, Valko-Venäjä – 30. marraskuuta 1976 Moskova, Neuvostoliitto) oli Neuvostoliiton marsalkka. Hän toimii Varsovan liiton komentajapäällikkönä vuosina 1967–1976. Hänelle myönnettiin kahdesti aikansa korkein kunnianosoitus, Neuvostoliiton sankarin tähti.
Akvamariini
Akvamariinin voi sekoittaa topaasiin, safiiriin ja spinelliin. Aidossa jalokiveksi kelpaavassa akvamariinissa ei ole harmaata tai violettia värisävyä. Myös sen kiilto on voimakkaampi kuin edellä mainituissa kivissä. Markkinoilla on myös synteettistä akvamariinia, joka on itse asiassa sinistä synteettistä spinelliä. thumb|Hiottu akvamariini Akvamariinia hiottaessa pyritään leikkaamaan kivi paksulti kiven hennon värin vuoksi. Sinistä väriä voidaan voimistaa lämpökäsittelyllä. Vihertävillä akvamariineilla on tapana haalistua auringonvalossa.
Historia
Latinan kielestä tuleva nimi tarkoittaa merivettä. Ensimmäistä kertaa nimeä akvamariini käytti Boetius De Boodt vuonna 1604. Historian aikana akvamariinia on käytetty muun muassa kruununkalleuksissa, silmälasien linsseissä ja ehtoollisastioiden ikkunoina. Useilla akvamariinikiteillä on oma historiansa ja nimensä. Ennen uskottiin, että akvamariini on ystävällisyyden ja oikeudenmukaisuuden kivi. Se oli myös merenkulkijoiden onnenkivi.
Esiintyminen
Akvamariineja löydetään pegmatiiteista ja jokisorista. Sitä esiintyy kaikilla mantereilla. Tärkein esiintymä on Brasilian Minas Gerais, jossa akvamariinin emäkivinä ovat pegmatiitit ja karkearakeiset graniitit. Suurin löydetty akvamariini löytyi vuonna 1910 Minais Geraisista. Kide painoi 110,5 kg, oli 49 cm pitkä ja sen halkaisija oli 42 cm. Akvamariinia esiintyy myös mm. Burmassa, Madagaskarilla, Irlannissa, Norjassa, Namibiassa ja Kiinassa. Kuuluisat Uralin esiintymät on jo louhittu loppuun.
Dahir Riyale Kahin
Dahir Rayale Kahin  (, s. 12. maaliskuuta 1952 Quljeed, Awdal) oli itsenäiseksi julistautuneen Somalimaan tasavallan kolmas presidentti. Hän nousi presidentiksi 5. toukokuuta 2002, kun Muhammad Haji Ibrahim Egal kuoli. Hän voitti presidentinvaalit 14. huhtikuuta 2003 edustaen vaaleissa puoluetta Ururka Dimuqraadiga Umada Bahawday (UDUB, Yhdistynyt demokraattinen kansanpuolue) ja vannoi virkavalan 16. toukokuuta 2003. Hän hävisi kesän 2010 presidentinvaalissa oppositiojohtaja Ahmed Mohamud Silanyolle.
Tausta
Kahin sai koulutuksen Mogadishussa. Hän on syntyisin Gadabursi-heimon Reer Dudub -klaanista. Hän on aiemmin ollut diplomaattina Somalian suurlähetystössä Djiboutissa, hän toiminut myös tiedustelupalvelussa, ollut Awdalin kuvernööri, liikemies sekä Somalimaan varapresidentti (1997–2002).
Barrén hallitus
Siad Barren hallinnon viimeisinä vuosina Kahin oli Somalian valtion turvallisuuspalvelun palveluksessa ja palveli päällikkönä Berberassa. Monilla lähteillä (U.S. Department of State, Amnesty International, Human Rights Watch, Africa watch) on tietoja, että tuolloin turvallisuuspalvelu oli sekaantunut kidutukseen ja surmannut siviilejä ilman oikeudenkäyntiä, etenkin Pohjois-Somalian sodan aikana toukokuusta 1988 vuoden 1989 loppuun. Kahinin väitettiin lakkauttaneen  Somalian kansallisen liikkeen.
Presidentti Kahin johti delegaatiota, joka osallistui Kansainyhteisön hallitusten päämiesten kokoukseen 2007 Kampalassa Ugandassa. Sitä on pidetty merkkinä, että Somalimaan tunnustaminen voi olla odotettavissa.
Balor
Balor (joskus myös Balar tai Bolar) oli Irlannin kelttiläisessä mytologiassa kuoleman jumala ja Irlannin valloittaneiden fomorien kuningas. Balor oli yksisilmäinen jättiläinen, jonka katse pystyi tappamaan. Kun Balor oli vielä poikanen, hän vilkaisi isänsä druidien juomapataan. Keitoksesta nousseet höyryt kasvattivat hänen otsaansa valtavan, myrkyllisen silmän. Sen silmänluomi oli niin raskas, että tarvittiin avustajat sen nostamiseen. Kun silmä oli auki, se tappoi kaikki, joihin se katsoi.
Ennustuksen mukaan Balorin tappaisi hänen oma tyttärenpoikansa. Balor lukitsi tyttärensä Ethlinnin kristallitorniin, jotta kukaan ei voisi saattaa tätä raskaaksi. Tuatha Dé Danann -heimoon kuulunut Cian kuitenkin pääsi torniin druidi Birogin avulla ja makasi Ethlinnin kanssa. Ethlinn synnytti pojan, jonka Balor viskasi mereen. Birog pelasti pojan ja antoi hänet merenjumalan kasvatiksi. Poika sai nimen Lugh Lamhfada (Lugh Pitkäkäsi), ja hän liittyi Tuatha Dé Danannin joukkoihin. Magh Tuireadhin (Mag Tuired) toisessa taistelussa Lugh linkosi kiven Balorin silmään ja tappoi tämän.
Tuukka Vasama
Tuukka Vasama toimii Red Nose Companyn toiminnanjohtajana ja näyttelijänä. Vasama on ollut perustamassa Eskus - Esitystaiteen keskusta Helsinkiin ja kaksikielistä kulttuuritalo Lilla Villania Sipooseen.
Aiheesta muualla
rednose.fi lillavillan.fi esitys.fi eskus.fi
Sep Vanmarcke
Sep Vanmarcke (s. 28. heinäkuuta 1988 Kortrijk, Belgia) on belgialainen maantiepyöräilijä. Hän aloitti ammattilaisuransa Topsport Vlaanderen-Mercator -joukkueessa 2010. Hän edusti Garmin-tallia 2011–2012, Belkin Pro Cycling Team / Team LottoNL-Jumbo -joukkuetta 2013–2016, EF Education Firstiä 2017–2020 ja on vuodesta 2021 kilpaillut [srael Start-Up Nation / Iarael - Premier Tech -joukkueessa.
As (raha)
pienoiskuva|As, jossa kuvattuna keisari [[Nero.]] As, suomeksi myös assi, oli antiikin roomalainen painoyksikkö ja raha. Painoyksikkönä assi jaettiin kahteentoista unssiin. Rahana as vastasi alkujaan 12 unssin eli yhden naulan (327 g, ) painoista vaski- (kupari-)harkkoa mutta käytännössä pienempää määrää, lopulta noin naulaa, mistä johtuu asin arvon latinankielinen nimitys libella.
Sep Vanmarcke
Saavutuksia
Lähteet: Cycling Archives, Pro Cycling Stats
As (raha)
Tasavallan aikana asissa kuvattiin etupuolella Janus ja takapuolella laiva. Rahan painon laskiessa siirryttiin Roomassa kolikkojen valannasta niiden lyömiseen. Augustuksen rahauudistuksen jälkeen 23 eaa. as lyötiin punertavasta kuparista pronssin sijaan. Asin tuotanto jatkui ajoittaisista tauoista huolimatta 200-luvulle asti. Se oli pienin säännöllisesti tuotetuista kolikoista. Viimeiset asit lyötiin ilmeisesti keisari Aurelianuksen kauden lopulla ja keisari Diocletianuksen kauden alkupuolella.
Haanjan ylänkö
thumb|250px|right|[[Narvanjoen vesistöalueen kartta, jossa Haanjan ylänkö näkyy ruskealla väritettynä alueena Peipsijärven lounaispuolella.]] pienoiskuva|Haanjan ylängöllä on lunta ennen alankojen alueita ja oikealla ylhäällä maiden välisellä rajalla. Kuvan yläreunasta leikkautuu pois osa Otepään ylängöstä.
Haanjan ylänkö on tämän nimisenä pääasiassa Virossa sijaitseva, mutta myös itään Venäjän Pihkovan alueelle ja etelään Itä-Latviaan ulottuva pieni ylänkö. Se on osa Baltiassa sijaitsevaa Itä-Latvian ylänköaluetta, joka muodostuu pienemmistä ylängöistä Viron, Latvian ja Venäjän puolella. Latviassa katsotaan Haanjan ylängön muodostavan pohjoisosan Itä-Vidzemen ylänköalueesta, jonka Haanjan eteläpuolista osaa Latvian puolella kutsutaan Alūksnen ylängöksi. Haanjan ylängöllä sijaitsevat Baltian korkeimmat mäenhuiput.
Maantietoa
Haajan ylängön pinta-ala on noin 2 500 neliökilometriä, josta 816 neliökilometriä jää Viron puolelle ja alueen eteläosasta suuri osa jää Latvian ja kaakkoisosasta pieni osa Venäjän puolelle. Ylängön keskikorkeudeksi ilmoitetaan noin 200 metriä mpy. Ylänkö muodostuu kalkkikivikalliosta, joka kohoaa 160 metriin, ja sen päälle kerrostuneesta moreenista, hiekasta ja muusta jääkauden loppuvaiheen aikana kerääntyneestä aineksesta. Kallion päällä on irtonaista ainesta 25–60 metrin paksuinen kerrostuma.
TeamSpeak
TeamSpeak on yksityisomistuksellinen VoIP-ohjelmisto, joka mahdollistaa ohjelman ladanneen käyttäjän puhua netin kautta muiden käyttäjien kanssa. TeamSpeakia käytetään pääosin moninpeleissä joukkueen sisäiseen viestintään. TeamSpeak on ladattavissa Windowsilla, macOS ja Linux, IOS ja Androidilla. Voit muuttaa nimeä aina kun haluat.
Haanjan ylänkö
Maantietoa
Ylänkö sijaitsee Virossa sen kaakkoisosassa pääosin Võrumaan maakunnassa ja siellä pääosin Rõugen ja Võrun kunnissa sekä Setomaan kunnan eteläosassa. Latvian puolella sen eteläosa mahtuu Alūksnen kuntaan ja Venäjällä Petserin piiriin. Ylängön alue on selvärajainen sen pohjois- ja luoteisosissa Võrun laaksossa, missä se alkaa jyrkällä nousulla alueen korkeimmalle alueelle. Alueen länsipuolella sijaitsee Karulan ylänkö ja ylänköjen välissä kulkee Harglan kanjoni, jossa virtaa Mustjõgi. Mainitusta pohjoisrajasta on matkaa Latvian rajalle 40 kilometriä ja Harglan kanjonin tasalta on Venäjän rajalle matkaa 30 kilometriä.
Alueen väestö
Ylängön moreenimaat ovat olleet hyviä ja sen hiekkamaat taas heikkoja viljelymaita. Siksi asutus on keskittynyt moreeni- ja savialueille ja hiekkakankaat ovat jääneet metsämaiksi. Alue on aiemmin ollut tiheästi viljeltyä, mutta viimeisen 50 vuoden aikana osa pelloista on metsittynyt viljelyn puuttumisen vuoksi. Metsämaata onkin 60 % ja peltomaata 36 %. Peltoalueet ovat olleet pieniä ja ne ovat sijainneet hajallaan. Suurin kaupunki Võru sijaitsee ylängön pohjoissivulla Võhandu jõen jokilaaksossa. Ylänköalueella olevia virolaisia taajamia ovat esimerkiksi Vatseliina, Misso ja Rõuge, latvialaisia Ape ja Korneti, ja venäläisiä taajamia Lavry.
Alueen vesistöt
Virossa sataa 550–800 millimetriä vuodessa, mistä suuri osa tulee kasvukaudella. Ylängöllä Latvian puolella sataa 50–100 millimetriä enemmän kuin maassa keskimäärin. Talven osuus kokonaissademäärästä on 100 millimetriä vuodessa. Sama voidaan otaksua tapahtuvan Vironkin puolella rajaa.
Jääkauden jälkeen ylängön maaston epätasaisuus johti lukuisten pienien järvien syntymiseen. Järvien välille syntyi ojien, purojen ja jokien verkosto. Joet virtasivat alas ylängön rinteitä ja vesireittien vedet päätyivät Itämereen Narvanjoen, Koivajoen ja Väinäjoen valuma-alueiden kautta. Syntyneet uomat kuluttivat nopeasti järvien laskukynnyksiä, jolloin järvien vedenpinnat laskivat. Jäljelle jäävistä järvistä osa on ehtinyt soistua umpeen, mutta edelleen on ylängöllä noin 170 järveä. Alueen vedestä osa tunkeutuu kalkkikivikallioon, jonka pohjavesi virtaa kallioiden raoissa kohti ylängön reunaosia ja vedet purkautuvat siellä lähteinä ja joskus korkealle ilmaan työntyvinä vesisuihkuina. Osa järvistä muodostui jäätikköjokilaaksoihin, jossa veden epätasaisen kulutustyön seurauksena järvet voivat olla suhteellisen syviä.
Ylängöltä alas virtaavat ojat ja joet yhtyvät alempana virtaaviin pääuomiinsa. Lännessä ylänköä seuraa Pärlijõgi sen länsirinteen alapuolella ja se yhtyy pohjoisessa Mustjõgeen. Etelässä ylänköä seuraa Peeli jõgi, joka yhtyy Mustjõgeen idästä päin. Mustjõgi on Koivajoen sivujoki ja se laskee Riianlahteen. Pohjoispuolella virtaa Võhandu jõgi, joka kerää pohjoiseen laskevat ojat itseensä ja virtaa sitten koilliseen ja laskee Peipsijärveen. Piusa jõgi kerää ylängön pohjois- ja itäpuolen vesiä ja johtaa ne Peipsijärven Pihkovanjärveen. Itäpuolella virtaava Pedetsijoki laskee kohti etelää ja kääntyy Latvian puolella kohti lounasta yhtyen Väinäjokeen, joka laskee myös Riianlahteen.
Geologiaa ja luonnonhistoriaa
Kallioperä on myöhäisdevonikaudella sedimentoitunutta ja sittemmin kivettynyttä kalkki- ja hiekkakiveä. Jääkauden kylmän vaiheen aikana mannerjäätiköt liukuivat alueen yli kuluttaen kalkkikivikalliota tasaiseksi. Kun jääkausi lähestyi päättymistään, jääkerros oheni ja jakautui pienemmiksi jäävirroiksi. Pienemmät jäävirrat kiersivät korkeat paikat ja jättivät sinne moreenia useaan otteeseen. Jääkauden loppuvaiheessa noin 12 000 vuotta sitten jäätikön reuna oli vetäytynyt etelästä Haanjan seudulle, jossa jäätikön reuna työnsi moreenimassoja ylöspäin lisäten samalla niiden määrää entisestään. Moreenia onkin löydetty viideltä eri jääkauden ajanjaksolta. Monet nykyään havaittavat maaston piirteet selittyvät siitä tilanteesta, joka vallitsi seudulla 12 000–13 000 vuotta sitten. Silloin mannerjäätikön reuna patosi eteensä paljon sulamisvesiä jäätikköjärveksi, jonka vedet virtasivat länteen päin kuluttaen moreenirinteitä, alla olevaa kallioperää ja kasasivat irrottamaansa maa-ainesta hiekkaisiksi sanduureiksi. Jäätikköjärvi tyhjeni lopuksi tätä jäätikköjokea myöten ja vedestä paljastui Haanjan ylänköä kiertävä jäätikköjokilaakso, jota kutsutaan myös Harglan kanjoniksi. Ylängön mäet ovat jyrkkäpiirteisiä ja niiden rinteet kallistuvat usein 12–30 astetta. Muutamassa tapauksissa rinteen kaltevuus voi nousta 40 asteeseen.
Ylängön maasto on syntytapansa ja muodostuman geologisesta nuoruudesta johtuen varsin epätasaista. Alueella vuorottelevat mäet ja laaksot, joiden suhteellinen korkeusero vaihtelee 25–60 metriä. Virolaiset kutsuvat mäkiä myös nimillä kunnaat ja vaarat.
Lähteet
57.835°N, 27.015°W
Marcellina Emmanuel
Marcellina Emmanuel (s. 7. marraskuuta 1964) on tansanialainen entinen keskipitkän matkan juoksija. Hän kilpaili vuoden 1980 kesäolympialaisissa Moskovassa ja putosi naisten 1 500 metrin juoksussa ensimmäisellä kierroksella jäätyään eränsä yhdenneksitoista. Hänen henkilökohtainen ennätysaikansa 1 500 metrin juoksussa on 4:26:78. Emmanuel oli Moskovan olympialaisissa Tansanian nuorin kilpailija.
Espotel
Espotel toimii Suomessa Espoossa, Tampereella, Jyväskylässä, Kuopiossa, Vaasassa ja Oulussa, Ruotsissa sekä Puolassa Wrocławissa ja Poznanissa. Yrityksen liikevaihto vuonna 2015 oli noin 25 milj. € ja sillä oli noin 300 työntekijää vuonna 2015. Yrityksen toimitusjohtajana on toiminut​ Kari Liuska vuodesta 2013 saakka. .
Etteplan Oyj osti koko yrityksen osakekannan keväällä 2016 tehdyssä yrityskaupassa. Siitä lähtien yritys on ollut osa Etteplanin Embedded Systems & IoT palvelualuetta.
Historiaa
Stonello Software yhdistettiin Espoteliin vuonna 2005 ja Stonello Software on edelleen Espotelin aputoiminimi. Vuonna 2006 Espotel valittiin vuoden uusmaalaiseksi palvelualan yritykseksi. Automaatiotoimintonsa Espotel myi vuonna 2011 Elomaticille.
Sponsor Capital ja Espotelin johto ostivat Espotelin koko osakekannan 5.6.2013, jolloin Kari Liuska aloitti yhtiön toimitusjohtajana.
2016 Etteplan osti Espotelin koko osakekannan Sponsor Capitalin hallitsemalta rahastolta sekä yhtiön avainhenkilöltä.
ISO 8859-4
ISO 8859-4 on ISO 8859 -standardiin kuuluva kahdeksanbittinen merkistö. Se tunnetaan myös nimellä Latin-4 tai pohjoiseurooppalainen.
Se suunniteltiin alun perin grönlannin, latvian, liettuan, saamen ja viron kirjoittamiseen. ISO 8859-10 ja Unicode ovat lähes korvanneet sen.
HMS Anglesea
HMS Anglesea oli Britannian kuninkaallisen laivaston neljännen luokan alus, joka myöhemmin luokiteltiin aseistetuksi varastolaivaksi.
Valmistus
Alus tilattiin 17. helmikuuta 1692. Se laskettiin vesille 17. huhtikuuta 1694 ja liitettiin laivastoon vielä saman vuoden aikana ensimmäisenä päällikkönään William Power.
Palvelus
Alus valtasi lokakuussa 1694 tunnin taistelun jälkeen 38-tykkisen kaapparin St. Louisin. Alus toi kesäkuussa 1697 HMS Plymouthin kanssa Kinsaleen ranskalaisen 18-tykkisen kaapparin Gaillarden.
Aluksen siirryttyä Länsi-Intiaan se luokiteltiin Amiraliteetin 30. kesäkuuta 1719 annetulla määräyksellä viidennen luokan alukseksi. Se purettiin 1720 Chathamissa ja rakennettiin uudelleen. Alus laskettiin vesille 19. toukokuuta 1725. Alus tutkittiin elokuussa 1741 Woolwichissa, jolloin sen todettiin olevan korjauksen tarpeessa. Se siirrettiin proomuksi. Alus lähti 31. toukokuuta 1742 Woolwichista upotettavaksi aallonmurtajaksi Sheernessiin.
Natus Vincere
Natus Vincere (lyhennettynä Na'Vi, ) on joulukuussa 2009 perustettu ukrainalainen elektronisen urheilun seura. Seura on osallistunut useihin satoihin videopeliturnauksiin, ja se on yksi elektronisen urheilun historian menestyneimmistä seuroista.
Seuralla on joukkueet peleissä Dota 2, Counter-Strike: Global Offensive , World of Tanks , Apex Legends , FIFA,
NaVin pääsponsori on Twitch, ja sen muita yhteistyökumppaneita ovat muun muassa AOC, SteelSeries ja Kingston.
Historia
Na'Vin Counter-Strike -divisioona perustettiin 17. joulukuuta 2009 ja joukkuueen ensimmäiset pelaajat olivat Zeus, markeloff, ceh9, Edward ja starix. He eivät osallistuneet silloin vielä merkittäviin turnauksiin.
Na'vin menestys alkoi jo alkuvuodesta 2010, sillä he voittivat ensimmäisen turnauksensa, joka oli Intel Extreme Masters IV. Kuukauden päästä he voittivat myös kaksi muuta turnausta, jotka olivat Arbalet Ukraine 2010 ja Arbalet Cup Best of Four. Heinäkuussa he voittivat kaksi S-tason turnausta, eli ESWC 2010:n ja Arbalet Dallas 2010:n. Muutaman pronssisijoituksen jälkeen loppuvuodesta oli vielä kaksi S-tason turnausvoittoa edessä turnanuksista World Cyber Games 2010 ja DreamHack Winter 2010.
Vuonna 2011 Na'Vin ainoa S-tason turnausvoitto oli Intel Extreme Masters V -turnauksesta maaliskuussa. Lisäksi he voittivat kaksi A-tason turnausta, jotka olivat Intel Challenge Super Cup 7 ja Adepto BH Open 2011.
Pelaajat
Danylo Teslenko (Zeus), Ukraina
Jeghor Markelov (markeloff), Ukraina
Ioann Sukharjev (Edward), Ukraina
Serhij Iscscuk (starix), Ukraina
Muutos Global Offensiveen
Na'Vi vaihtoi Counter-Strike -divisioonansa Counter-Strike: Global Offensiveen marraskuussa 2012. Vuoden 2013 Na'Vi aloitti heikosti muutamilla turnauksilla, joissa se sijoittautui vähintään viidensiksi. Kesällä Na'Vin riveissä tapahtui paljonkin, kun heinäkuussa joukkueesta lähtivät markeloff ja Edward. Joukkue sijoittautui hopealle kahdessa B-tason turnauksessa ja yhdessä A-tason turnauksessa. Na'Vin joukkue oli rikki ja se hankki seizedin ja kibakenin 20. päivä elokuuta. Joulukuussa joukkueeseen hankittiin GuardiaN ja Edward korvaamaan kibaken ja ceh9.
2014
Vuoden 2014 ensimmäinen tärkeä voitto Na'Ville oli StarLadder StarSeries IX toukokuussa. Kuukausi myöhemmin joukkue sai hopeaa DreamHack Summer 2014:sta. Syyskuussa Na'Vi tuli toiseksi A-tason turnauksessa Game Show League Season 1.
2015
Maaliskuun 17. päivä starix eroaa joukkueen pelaajakokoonpanosta ja vaihtaa roolinsa valmentajaksi ja manageriksi. Puuttuvan paikan pelaajakokoonpanossa korvaa flamie. 10. huhtikuuta Na'Vi allekirjoittaa flamien kanssa pysyvän sopimuksen. 12. huhtikuuta Na'Vi voittaa S-tason turnauksen ESL Pro League Winter 2014/15 voittamalla Titanin finaalissa. Na'Vin seuraava S-tason turnausvoitto tapahtui hieman yli kaksi kuukautta myöhemmin 21. kesäkuuta StarLadder StarSeries XIII:sta. Na'Vi voitti näiden lisäksi vielä kaksi S-tason turnausta vuonna 2015, jotka olivat Electronic Sports World Cup 2015 ja Intel Extreme Masters X - San Jose.
2016
Vuoden 2016 ensimmäinen S-tason turnausvoitto oli DreamHack Open Leipzig 2016 24. tammikuuta. 18. maaliskuuta joukkue voittaa Counter Pit League Season 2 - Finalsin. 4. elokuuta Na'Vi hankkii riveihinsä s1mplen ja penkittää Zeuksen. 2. lokakuuta Na'Vi saavuttaa vuoden toisen S-tason turnausvoittonsa ESL One: New York 2016:sta. Lopulta Gambit Gaming hankkii Zeuksen 12. lokakuuta.
2010
Na'Vin Dota 2 -divisioona perustetiin 22. lokakuuta ensin DotA:n parissa. Joukkuueen ensimmäiset pelaajat olivat Goblak, XBOCT, Mag~, Deff- ja Axypa. Kun Mag~ ja Deff- lähtivät joukkueesta, he hankkivat Danil "Dendi" Ishutinin ja Ivan "Artstyle" Antonovin.
2011
17. kesäkuuta Puppey ja LighTofHeaveN liittyivät joukkueeseen Goblakin ja Axypan tilalle. Myöhemmin joukkue kutsuttiin The Internationaliin 2011, jossa se voitti Kiinan joukkueen EHOMEn 3-1 finaalissa. 3. lokakuuta Artstyle lähtee joukkueesta. 30. marraskuuta ARS-ART liittyi joukkueeseen.
2013
9. tammikuuta Na`Vi voitti yhteisöäänestyksen GosuAwards 2012: Vuoden joukkue -palkinnosta. 27. helmikuuta ARS-ART lähtee joukkueesta ja tilalle tuli Funn1k. Päivä myöhemmin Kuroky liittyy joukkueeseen samalla kun LighTofHeaveN muuttaa roolinsa epäaktiiviseksi. 29. huhtikuuta LighTofHeaveN lähtee joukkueesta ja liittyi Team Empireen. 11. kesäkuuta 2013 Na`Vi valitsi naispuolisen joukkueen.
2014
Organisaatio laajeni Pohjois-Amerikkaan allekirjoittamalla North American Rejects -sopimuksen sen jälkeen, kun he pääsivät The International 2014 -kilpailuun kesäkuussa 2014. Elokuussa joukkueesta lähtivät Kuroky, Puppey, VANSKOR ja fng. 31. lokakuuta Virtus Pro ilmoittaa, että Goblak on eronnut organisaatiostaan ​​liittyäkseen Na'Viin. 7. marraskuuta Na'Vi ilmoittaa, että fng on eronnut heidän organisaatiostaan.
2015
13. helmikuuta Funn1k lähtee joukkueesta. 9. maaliskuuta Na`Vi ilmoitti, että DkPhobos siirrettiin tiimiin ASUS.Polarilta. Kaksi viikkoa myöhemmin Na`Vi ilmoittaa kapteeni Goblakin lähdön ja Akbar SoNNeikO Butaev liittyneen tilapäisesti joukkueeseen. 4. huhtikuuta DkPhobos jättää tiimin ja liittyy takaisin ASUS.Polariin. 5. huhtikuuta Na`Vi ilmoittaa, että Funn1k ja Artstyle ovat liittyneet takaisin tiimiin. 26. elokuuta Na`Vi ilmoittaa Artstylen ja VANSKORin lähdöstä. 2. syyskuuta Na`Vi ilmoittaa, että PSM liittyy pääjoukkueeseen. 16. lokakuuta joukkue vapauttaa pelaajansa. Neljä päivää myöhemmin Natus Vincere ilmoittaa SoNNeikO:n ja Dendin paluusta, jotka muodostivat joukkueen uudelleen.
2016
18. tammikuuta Ax.Mo ilmoittaa, että hänet on poistettu joukkueesta. 23. helmikuuta GeneRal liittyi virallisesti joukkueeseen. Heinäkuussa 2016 Na`Vi voitti Team Secretin 3-1 ja voitti StarLadder i-League StarSeriesin kauden 2 BTS Studiosissa Los Angelesissa. Tämä oli heidän ensimmäinen turnausvoittonsa sitten vuoden 2014, mikä päätti 20 kuukautta kestäneen turnausvoittojen poissaolon. Tämä enimmäkseen auttoi heitä saamaan suoran kutsun The International 2016 -tapahtumaan, mutta rankan lohkovaiheen jälkeen joukkue sijoittui jälleen viimeiseksi. 7. marraskuuta Artstyle, Ditya Ra ja SoNNeikO jättävät virallisesti tiimin. 27. joulukuuta Pajkatt, rmN- ja Biver liittyvät tiimiin.
2017
20. huhtikuuta SoNNeikO liittyy joukkueeseen ja rmN- lähtee. 30. kesäkuuta XBOCT julkistetaan Na`V:n uudeksi valmentajaksi. 31. heinäkuuta Pajkatt ja Biver jättävät tiimin. 4. syyskuussa Crystallize ja RodjER liittyvät tiimiin.
Historia
Na'Vin FIFA -joukkue perustettiin 8. helmikuuta 2011, jolloin joukkueeseen liittyi Yozhuk, joka oli divisioonan ainoa pelaaja aina sen lopettamispäivään, 12. helmikuuta 2019 asti.
Na'Vin World of Tanks -divisioona perustettiin heinäkuussa 2013, mutta se pelasi silloin Red Rush -nimellä. Na'Vi voitti ensimmäisen Wargaming.net League of World of Tanks -turnauksen Varsovassa Puolassa huhtikuussa 2014 ja voitti sen uudelleen huhtikuussa 2016.
2017
Na'Vi perusti heidän Paladins -joukkueensa 7. syyskuuta 2017 ja joukkueen ensimmäiset pelaajat olivat UNBELIEVABLE, Faenex, Mutu, Creativs2 ja spunkki. Vuonna 2017 he tulivat kolmansiksi S-tason turnauksessa PPL Europe Fall 2017.
2018
7. tammikuuta Na'Vi voitti S-tason turnauksen Paladins World Championship DreamHack 2018. 23. maaliskuuta UNBELIEVABLE jättää tiimin ja Laizy tulee hänen tilalleen. Myöhemmin samana vuonna Na'Vi voitti vielä kaksi S-tason turnausta, jotka olivat Paladins Masters Spring 2018 toukokuussa ja Paladins Summer Finals 2018 heinäkuussa.
2019
Na'Vi perusti heidän Fortnite -divisioonansa 10. tammikuuta 2019 ja joukkuueen ensimmäiset pelaajat olivat Bowman ja AlphaAmons. Molemmat heistä kuitenkin lähtivät joukkueesta 24. heinäkuuta ja Na'Vi hankki tilalle Lnuefin ja Quintenin. Myös he lähtivät joukkueesta 28. lokakuuta.
2020
13. heinäkuuta Putrick liittyi tiimiin. Vajaa kuukausi sen jälkeen myös 15-vuotias 7tor liittyi Na'Viin. Na'Vi sijoittautui kolmansiksi C2S4: FNCS - Week 3: Europe -turnauksessa lokakuussa.
2021
Vuonna 2021 Na'Vi ei saavuttanut hyviä tuloksia pelin parissa ja päätyikin lopettamaan Fortnite -divisioonansa 18. kesäkuuta 2021.
Pelaajat
Igor Popov (7tor), Venäjä
Daniil Abdrakhmanov (Putrick), Venäjä
2021
Na'Vin Valorant -divisioona perustettiin 18. kesäkuuta 2021 eli samana päivänä, kun Fortnite -divisioona lopetettiin. Joukkueen ensimmäiset pelaajat olivat Cloud ja TheVs. 16. heinäkuuta joukkueeseen hankitaan monta uutta pelaajaa, jotka olivat 7ssk7, dinkzj, Duno, arch, SmartSeven ja Dracon. 1. syyskuuta Dracon luopuu analyytikon roolista. Na'Vin ensimmäinen hyvä saavutus Valorantin parissa oli toinen sija Finest Invitational -turnauksessa marraskuussa. 13. joulukuuta arch vaihtoi epäaktiivisempaan rooliin, mutta palasi takaisiin joukkueeseen aktiivisena vuoden viimeisenä päivänä. 21. joulukuuta Jady liittyi Na'Viin.
2022
22. helmikuuta esavgabiN liittyi tiimiin varavalmentajaksi. 10. maaliskuuta Jady lähtee ja Zeddy liittyi hänen tilalleen. 13. kesäkuuta TheVs jättää managerin tehtävänsä ja tilalle tulee Lera_X. 21. heinäkuuta Willow liittyi tiimiin analyytikkona. Päivä myöhemmin esavgabiN jätti varavalmentajan tehtävänsä. Kolme viikkoa tämän jälkeen Willow jätti analyytikon tehtävänsä. 1. syyskuuta joukkueesta lähtivät Duno, dinkzj ja zeddy. 23. syyskuuta Cloud ja 7ssk7 vaihtoivat epäaktiiviseen rooliin. 15. lokakuuta myös SmartSeven tekee samoin. 2. marraskuuta 7ssk7 palasi takaisin joukkueeseen aktiivisessa roolissa. 8. marraskuussa Na'Vi hankki riveihinsä pelaajat ANGE1, Shao, Zyppan, SUYGETSU, cNed, LATEKS ja d00mbr0s. 10. marraskuuta Cloud lähti joukkueesta ja liittyi Giantsiin. 27. marraskuuta Na'Vi voitti tärkeän A-tason turnauksen G-Loot VALORANT Clash - Grand Finals. 3. joulukuuta myös SmartSeven palasi joukkueeseen takaisin aktiivisena.
2023
3. tammikuuta Lera_X jättää managerin tehtävänsä. 22. helmikuuta Na'Viin liittyi striimaajaksi SoMarcus. 22. maaliskuuta Na'Vi saa suoritusvalmentajan Luka Škrinjarićista. 4. huhtikuuta joukkueeseen liittyivät noodle ja FlowAscending.
Pelaajat
Kyrylo Kasasov (ANGE1), Ukraina
Mehmet Yağız İpek (cNed), Turkki
Andrey Kiprsky (Shao), Venäjä
Pontus Eek (Zyppan), Ruotsi
Luettelo suomalaisista yrityksistä liikevaihdon mukaan
Tässä luettelossa on 100 suurinta suomalaista yritystä vuoden 2013 liikevaihdon mukaan.
Richard Clune
Richard Clune (s. 25. huhtikuuta 1987) on kanadalainen jääkiekkoilija, joka pelaa AHL-seura Toronto Marliesissa.
Junioriura
Clune varattiin OHL:ään Sarnia Stingiin toisella kierroksella 29. pelaajana. Kaudella 2003–2004 Clune teki joukkueessa kolme maalia ja 16 pistettä sekä istui 72 minuuttia jäähyllä. Hän pelasi 58 ottelua. Seuraavalla toisella kaudellaan Stingissa 2004–2005 Clune teki kauden aikana 21 maalia ja 34 pistettä 68 ottelussa, joissa hänelle kertyi 103 jäähyminuuttia, neljänneksi eniten joukkueessa. Lisäksi hän voitti Bobby Smith Trophyn. Huhtikuussa 2005 Clune oli edustamassa Kanadaa Tšekissä järjestetyissä alle 18-vuotiaiden maailmanmestaruuskilpailuissa. Kanada oli hopealla hävittyään Yhdysvalloille finaalissa.
NHL:ään Clune varattiin kolmannella kierroksella vuoden 2005 varaustilaisuudessa Dallas Starsiin. Clune ei pelannut CHL:n lupaavimpien pelaajien ottelussa Vancouverissa. Elokuussa 2005 Clune oli Kanadan paidassa uudelleen pelaamassa Tšekissä, tällä kertaa nuorten maailmancupissa. Kanada voitti kultaa kukistettuaan finaalissa turnauksen isäntäämaan.
Clunen pisteiden valossa hyvin kulkeneesta kaudesta huolimatta Sarnia jäi OHL:n viimeiseksi kaudella 2005–2006. Clune teki 61 pelissä 20 maalia ja 52 pistettä, sekä keräsi 126 rangaistusminuuttia. 20. syyskuuta 2006 Clune kaupattiin Barrie Coltsiin, joka antoi tilalle Mike Roelofsenin ja kolme varausvuoroa.
Lokakuussa Clune palkittiin Coltsissa joukkueen kuukauden urheilullisimpana pelaajana huolimatta lokakuisesta tapahtumasta, jolloin tyhjän maalin tehnyt Clune tuuletti maaliaan menemällä maahan ja tekemällä punnerruksia. Tämä oli kuitenkin Clunen tehokkain kausi OHL:ssä. Hän teki 32 maalia, syötti 46 ja teki yhteensä 78 pistettä 67 pelissä.
Ammattilaisura
25. maaliskuuta 2007 Clune teki Dallas Starsin kanssa kolmen vuoden tulokassopimuksen. Hän teki ammattilaisdebyyttinsä 14. huhtikuuta Dallasin farmijoukkue Iowa Starsissa Clune pelasi kauden 2007–2008 pelaten vuorotellen sekä Iowassa että ECHL-joukkue Idaho Steelheadsissa.
21. heinäkuuta 2008 Clune vaihdettiin Los Angeles Kingsin Lauri Tukoseen. Loukkaannuttuaan Kingsin harjoitusleirillä, Clune ei voinut pelata Kingsin farmijoukkue Manchester Monarchsissa ennen marraskuun 15. päivää.
Pudotuspeleissä 2010 Clune teki neljä lyhyttä esiintymistä Kingsin hävitessä ensimmäisellä kierroksella Vancouver Canucksille. Hän tappeli sarjan viidennessä ottelussa Rick Rypienin kanssa.
Ennen työsulkukauden 2012–2013 alkua Kings asetti Clunen waiver-listalle, josta Nashville Predators poimi hänet 15. tammikuuta 2013.
Sestertius
pienoiskuva|Sestertius, jossa kuvattuna keisari [[Hadrianus.]] Sestertius oli antiikin roomalainen kolikko. Rooman tasavallan aikoina se oli pieni hopeinen kolikko ja keisariaikana suuri pronssikolikko. Sen nimi on yhdistelmä sanoista semis (’puolikas’) ja tres (’kolme’). Yhdistettynä ja lisättynä adjektiivipäätteellä nämä sanat tarkoittavat kahta ja puolta (”puoli kolmatta”), joka oli rahan alkuperäinen arvo as-rahoina.
Sestertius sai alkunsa vuoden 211 eaa. tienoilla pienenä hopeakolikkona, joka oli arvoltaan neljännesdenaari ja edelleen aureuksen sadasosa. Teoriassa sestertiuksen painoksi oli asetettu yksi scripulum (n. 1,125 grammaa). Kun denaarin arvo määrättiin uudelleen kuudeksitoista asiksi, sestertius vastaavasti muutettiin vastaamaan neljää asia. Vuoteen 44 eaa. sitä lyötiin satunnaisesti ja selvästi vähemmän kuin denaareita.
Augustuksen rahauudistuksessa vuonna 23 eaa. sestertius muutettiin suureksi pronssikolikoksi. Se oli suurin pronssiraha 200-luvun jaa. puoliväliin asti. Ajan kuluessa sestertiuksen koko ja laatu pienenivät.
Sestertius oli standardiyksikkö, jota käytettiin kirjanpidossa. Suuret summat mitattiin tuhansina sestertiuksina. Pompejista tehtyjen löytöjen mukaan orja oli myyty huutokaupassa 6 252 sestertiuksella.
Krillihylje
Krillihylje eli rapuhylje (Lobodon carcinophaga) on varsinaisten hylkeiden heimoon kuuluva nisäkäslaji, joka asustaa lähinnä Etelämantereen rannikolla ja ahtojääalueella. Vaeltavia yksilöitä tavataan toisinaan Uuden-Seelannin, Australian sekä Etelä-Afrikan ja -Amerikan rannikkovesillä. Yleensä krillihylkeet ovat 203–241 cm pitkiä, mutta on tavattu myös 262 cm pitkiä yksilöitä. Krillihylkeet painavat 200–300 kg. Krillihylkeet voivat elää enintään 39-vuotiaiksi. Krillihylkeitä arvioidaan olevan olemassa noin 50 miljoonaa yksilöä, mikä tekee lajista toiseksi runsaslukuisimman suurikokoisen nykynisäkkään ihmisen jälkeen.
Ulkonäkö
Krillihylkeellä on tummanruskea karvapeite, joka haalistuu kesän tullen, mutta krillihylje luo sen uudestaan vuosittain tammi-helmikuussa. Sillä on räpylälliset takaraajat, joita se kohottaa ylös jäällä liikkuessaan. Krillihylkeellä on myös paksu rasvakerros ja rotevat räpylät, jotka ovat suureksi avuksi krillihylkeen liikkuessa maalla.
Ravinto
Krillihylje käyttää ravintonaan nimensä mukaisesti krillejä, pieniä katkarapuja muistuttavia äyriäisiä. Niitä se nauttii arviolta 20 kg päivässä. Se seurailee krilliparvia, ahmii krillejä avonaiseen suuhunsa ja nielee sellaisenaan, hieman samaan tapaan kuin hetulavalaat. Valaista poiketen krillihylje ei siivilöi ravintoa hetuloilla, vaan sahalaitaisilla hampaillaan. Se pystyy myös imaisemaan saaliseläimen onkalosta. Vaeltelevia krilliparvia seuraillessaan krillihylje joutuu joskus pois ahtojäävyöhykkeeltä. Vaarana on silloin, että se itse joutuu merileopardin tai miekkalavaan saaliiksi.
Inositoli
Inositoli, (jonka luonnossa yleisimmin esiintyvä muoto on myo-inositoli, cis-1,2,3,5-trans-4,6-sykloheksaheksoli), on karbosyklinen alkoholi (polyoli), joka on rakenneosana useissa eukarioottisolujen lipiditoisioläheteissä, kuten inositolifosfaatissa, fosfatidyyli-inositolissa (PI) ja fosfatidyyli-inositolifofaatissa (PIP). Inositoli on vesiliukoinen yhdiste, jota elimistö syntetisoi glukoosista. Se luokitellaan ns. vitamiinin kaltaiseksi yhdisteeksi, joka ei kaikilta osin täytä klassista vitamiinin määritelmää, mutta joka on välttämätön esimerkiksi kaloille tietyssä kasvuvaiheessa.
Energiajuomissa on inositolia noin 20 mg/100 ml. Inositoilille ei ole asetettu saantisuositusta, koska se ei ole välttämätön ravintoaine.
Inositolin kemiallinen kaava on C6H12O6, moolimassa 180,16 g/mol ja CAS-numero 87-89-8.
Äänitysstudio
pienoiskuva|Ammattitason äänitysstudio. pienoiskuva|Kotistudiolaitteistoa
Äänitysstudio on tila, joka on suunniteltu äänen tallentamiseen sekä muokkaamiseen.
Rakenne ja laitteisto
Äänitysstudion suunnittelussa käytetään hyväksi akustiikan periaatteita. Tyypillisesti äänitysstudioon kuuluvat tilat äänieristetään huolellisesti äänityksen laadun takaamiseksi.
Kaupallinen äänitysstudio sisältää tyypillisesti kolme huonetilaa:
Näiden huoneiden lisäksi tai sijasta äänitysstudio voi sisältää myös muita eristettyjä erikoistiloja. Esimerkiksi laulujen äänittämiseen erikoistuneissa pienstudioissa on usein erillinen äänieristetty laulukoppi. Myös vahvistinkopit ovat yleisiä ja suurempiin studioihin voi kuulua esim. erityinen huone akustisen esityksen tallentamiseen luonnollisessa tilassa soivana.
Pienimmillään äänitysstudio voi olla myös yksi tila, johon sisältyy sekä tarkkaamo että varsinainen äänitysstudio.
Laitteiston osalta äänitysstudio sisältää tyypillisesti:
Kotistudio
Pientä, henkilökohtaiseen käyttöön tarkoitettua studiota kutsutaan projektistudioksi tai kotistudioksi. Tällainen studio kattaa yleensä yksittäisen muusikon tai lauluntekijän tarpeet ja sitä käytetään perinteisesti biisi-ideoiden tallentamiseen ja ei-kaupalliseen harrastetoimintaan. Nykyaikaiset kotistudiot voivat kuitenkin olla jo niin hyviä, että niissä on mahdollista tuottaa myös kaupallisen tason äänitteitä. Tämä koskee erityisesti elektronista musiikkia, jossa akustisten instrumenttien äänitys on pienemmässä roolissa.
Ensimmäiset kotistudiot syntyivät 1980-luvun lopulla, kun markkinoille tuli kohtuuhintaisia moniraitanauhureita, syntetisaattoreita ja mikrofoneja. Nykyään studiolaitteiden hinnat ovat laskeneet niin paljon, että monilla muusikoilla on varaa rakentaa itselleen oma kotistudio.
Rumpujen äänittäminen kotistudiossa on vaikeaa niistä aiheutuvan suuren äänenvoimakkuuden takia. Laadukkaan, pääteputkiastesäröä sisältävän sähkökitarasoundin äänittäminen kotistudiossa vaatii joko eristetyn vahvistinkopin tai keinokuorman käyttöä. Vaihtoehtoisesti voidaan käyttää kaappisimulaatiota, mallintavaa vahvistinta, etuastetta/prosessoria tai ohjelmistopohjaista kitaravahvistinmallinnusta. Tässä käytetäänkin paljon hyväksi tietokoneelle tarkoitettuja äänitysohjelmia.
Liikuteltava studio
1970 -luvulla useat yhtyeet ja artistit käyttivät umpikuorma-autoon rakennettua studiota, jossa oli tarkkaamotila miksaus- ja äänityslaitteineen sekä suljettu kamerajärjestelmä yhteydenpitoon. Äänitystilana saattoi näin toimia mikä tahansa sopivaksi koettu rakennus. Tunnetuimpia näistä ovat Rolling Stonesin omistama Rolling Stone Mobile Studio sekä Manor Mobile Studio.
Monet nykyaikaiset äänityslaitteet mahtuvat varsin pieneen tilaan, joka tekee niistä helposti liikuteltavia. Äänen eristämiseen on niin ikään olemassa myös liikuteltavia ratkaisuja, joten yksinkertainen pienstudio on mahdollista pystyttää väliaikaisesti lähes mihin tahansa tilaan.
Lasipalatsi
Lasipalatsi on liikerakennus Helsingin Kampissa Mannerheimintien varrella. Lasipalatsi valmistui vuonna 1936, ja se on Helsingin huomattavimpia funktionalistisia rakennuksia.
Vuonna 2018 Lasipalatsiin avattiin uusi Amos Rex -taidemuseo.
Historia
thumb|Ravintolaan johtavat portaat.
Lasipalatsin paikalla oli aiemmin Turun kasarmi, joka tuhoutui sisällissodassa 1918. Kolmen nuoren arkkitehdin Viljo Revellin, Heimo Riihimäen ja Niilo Kokon suunnittelema Lasipalatsi kohosi paikalle vuonna 1936. Se liittyi läheisesti vieressä sijainneeseen linja-autoasemaan. Liikehuoneistoja, ravintoloita ja elokuvateatterin sisältävä Lasipalatsi suunniteltiin alun perin väliaikaisrakennukseksi, joka oli tarkoitus myöhemmin purkaa suuremman liikerakennuksen tieltä. Varubodenin ruokakauppa, Siemen Oy - Frö Ab ja HOK:n jäätelöbaari (aikaisemmin Valion baari) olivat vuosikymmeniä Lasipalatsin näkyvimpiä yrityksiä. Elokuvateatteri Bio Rex oli valmistuessaan yksi kaupungin suurimmista, ja siellä järjestettiin muun muassa kotimaisten elokuvien juhlallisia ensi-iltanäytöksiä.
Lasipalatsin alkuperäiset purkusuunnitelmat lykkääntyivät vuosikymmenestä toiseen, mutta rakennusta ei myöskään kunnostettu, koska sen lopullinen kohtalo oli ratkaisematta. 1990-luvulla Ale-pubin suurikokoiset mainoslakanat alleviivasivat rapistuneen talon alennustilaa. Vasta kun rakennuslautakunta asetti uhkasakon, kiinteistövirasto kunnostutti talon ulkoseiniä. Kesällä 1985 vanha harmahtavan sävyinen maali vaihdettiin läpivärjättyyn valkoiseen laastiin. Kaupunkilaiset vastustivat rakennuksen purkamista kerta toisensa jälkeen, ja myös museovirasto asettui kannattamaan sen suojelua.
Vuosikymmenten nuhjaantumisen jälkeen Lasipalatsi suojeltiin ja peruskorjattiin 1998 kulttuuri- ja mediakeskukseksi. Vuoden 1998 loppupuolella avattiin elokuva- ja mediakeskukseksi kunnostettu Lasipalatsi. Taloa hallinnoi kaupungin tytäryhteisö Lasipalatsin Mediakeskus Oy. Peruskorjauksen suunnittelivat arkkitehdit Pia Ilonen ja Minna Lukander. Rakennuksessa toimii kahviloita, Ravintola Lasipalatsi ja monia media-alan yrityksiä. Rakennuksessa on myös nettipalveluita ja näyttelytiloja. Yleisradion Aamu-TV-lähetys toimitettiin Lasipalatsista marraskuusta 1998 vuoden 2007 kesään asti. Myös 1990-luvun suosittua nuorten Jyrki-ohjelmaa kuvattiin Lasipalatsissa. Talon yläkerrassa toimi Helsingin kaupunginkirjaston musiikkiin, sarjakuvaan ja uusmediaan painottunut toimipiste, ennen kuin sen toiminta siirtyi Postitaloon ja lopulta uuteen keskustakirjastoon Oodiin. Elokuvateatteri Bio Rex on erikoistunut esittämään valtavirrasta poikkeavia kulttuurielokuvia.
Välittömästi Lasipalatsin länsipuolella sijaitseva aukio oli vuoteen 2005 saakka kaukoliikenteen linja-autojen lähtölaiturialueena. Varsinaisena linja-autoasemana toimi aukion toisella puolella sijainnut Turun kasarmin piharakennus, jossa nykyisin on ravintola ja näyttelytiloja. Kun Kampin keskus valmistui, linja-autojen lähtölaiturit siirtyivät sen alle maanalaisiin tiloihin, ja aukio on nyt vain jalankulkijoiden käytössä. Siellä on järjestetty muun muassa valokuvanäyttelyitä. Lasipalatsin aukiolla järjestetään myös isoja projisointeja, kuten joulukuun ajan näkyvä, Kontupisteessä tuotettu Animaatiojoulukalenteri. Projisoitavat videot ja kuvat ovat nähtävissä BioRexin aukion puoleisessa seinässä.
Peruskorjaus ja Amos Rex -museo
Kaupunginvaltuusto päätti 21. toukokuuta 2014 oikeuttaa kiinteistölautakunnan luovuttamaan apporttiomaisuutena Fastighets Ab Glaspalatset i Helsingfors -nimiselle yhtiölle Lasipalatsin rakennukset. Suunnitelmassa Lasipalatsin alle rakennetaan uusi Amos Andersonin taidemuseo Amos Rex. Samalla koko Lasipalatsi peruskorjataan ja entisöidään alkuperäiseen loistoonsa. Amos Rexin rakentamisesta ja ylläpidosta vastaa Konstsamfundet. Amos Rexin kulttuurikeskuskokonaisuus koostuu vanhasta Lasipalatsista, johon kuuluu elokuvateatteri Bio Rex, ja Lasipalatsin aukion alle sijoittuvasta näyttelytilasta. Rakennustyöt alkoivat tammikuussa 2016 ja museo avattiin yleisölle 30. elokuuta 2018.
Aiheesta muualla
60.17028°N, 24.93694°W
Maitokäärme
Maitokäärme eli maitokuningaskäärme eli punakuningaskäärme (Lampropeltis triangulum) on tarhakäärmeiden heimoon kuuluva käärmelaji. Se jaettiin aiemmin 25 alalajiin, joiden levinneisyysalue ulottui Kanadan kaakkoisosista Ecuadoriin asti. Geneettisissä tutkimuksissa alalajit on kuitenkin eroteltu seitsemään eri lajiin, ja päälajiin on jätetty vain idänmaitokäärme (Lampropeltis triangulum triangulum) sekä osittain alalajit Lampropeltis triangulum amaura ja Lampropeltis triangulum syspila. Loput L. t. amaura ja L. t. syspila -alalajien populaatiosta luetaan nykyään lajiin tasankomaitokäärme (Lampropeltis gentilis). Taksonomian muutosten myötä maitokäärmeen elinalueeseen kuuluvat enää vain Kanadan kaakkoisosat ja Yhdysvaltojen itäosat. pienoiskuva|vasen|Ruskeatäpläinen maitokäärme Maitokäärme liikkuu öisin. Se on pohjaväriltään harmaa tai kermanvärinen, ja sillä on ruskeita, harmaita tai punaisia läikkiä, joiden ympärillä on mustat reunat. Toisin kuin tasankomaitokäärmeellä, maitokäärmeen läikät eivät ulotu vatsan puolelle saakka. Maitokäärme munii 5–16 munaa. Se syö muita matelijoita ja pieniä nisäkkäitä.
Kootut unelmat
Kootut unelmat on raisiolaisen SIG:N kokoelma-albumi, joka julkaistiin helmikuussa 1986 levymerkillä Kaktus.
Teutoburgin taistelu
Teutoburgin taistelu (tai Teutoburgin metsän taistelu) käytiin vuonna 9 jaa. Taistelussa Arminiuksen johtamat germaaniheimot tuhosivat Publius Quinctilius Varuksen johtaman roomalaisen armeijan, kolme kokonaista legioonaa (XVII, XVIII ja XIX). Roomalaiset käyttivät taistelusta nimeä clades Variana, Varuksen tuho.
Teutoburgin taistelu oli yksi Rooman sotavoimien pahimmista tappioista kautta aikain. Taistelu pysäytti roomalaisten valloitukset Germaniassa ja vakiinnutti Reinin aseman roomalaisten ja germaanien välisenä rajana.
Tausta
Drusus ja Tiberius tekivät useita sotaretkiä Germaniaan, joiden menestystä juhlittiin Roomassa näkyvästi. He eivät kuitenkaan perustaneet syvemmälle Germaniaan pysyviä varuskuntia, vaan palasivat aina joukkoineen Reinin taakse. Tästä huolimatta Germanian katsottiin jo olevan lähes Rooman provinssi.
Augustus nimitti Publius Quinctilius Varuksen Germanian maaherraksi vuonna 7. Varus aloitti heti alueen voimakkaan roomalaistamisen. Hän sovelsi roomalaisia lakeja ja suhtautui muutenkin germaaneihin kuin alistettuun kansaan. Tämä raivostutti ylpeät germaanit, ja he ryhtyivät suunnittelemaan vastarintaa. Salassa valmistellun kapinan johtoon nousi nuori keruskiylimys Arminius, joka oli Rooman kansalainen ja tunsi roomalaisten taistelutavat, sillä hän oli palvellut Rooman armeijassa. Kapinaan osallistuivat keruskien lisäksi brukterit ja marsit, mahdollisesti myös khaukit sekä muutamat muut heimot.
Kaikki germaanipäälliköt eivät kuitenkaan kannattaneet kapinaa. Roomalaislähteiden mukaan eräs germaanipäällikkö paljasti kapinallisten suunnitelmat Varukselle. Paterculuksen, Tacituksen ja Floruksen mukaan petturi oli keruskipäällikkö Segestes, Arminiuksen vastustaja. Varus ei kuitenkaan uskonut Segestestä.
Taistelu
Varus perusti kesäleirinsä Weserjoelle kesällä vuonna 9. Varuksen armeijaan kuului kolme legioonaa, kuusi kohorttia auxilia-joukkoja ja kolme alaa ratsuväkeä, yhteensä noin 18 000–24 000 miestä. Valtaosalla joukoista oli vain vähäistä kokemusta sekä taistelusta germaaniheimoja vastaan että paikallisessa maastossa. Sotilaiden lisäksi leirissä oli myös tuhansia siviilejä, kaupustelijoita, naisia, lapsia ja orjia sekä eläimiä, jotka liikkuivat armeijan mukana. Maaston polut olivat kapeita ja mutaisia.
Kesän jälkeen Varus päätti siirtää joukkonsa talvileiriin. Hän valitsi reitin, joka kulki Teutoburgin metsän läpi. Roomalaisten joukoissa palvellut Arminius tunsi luultavasti reitin entuudestaan. Germaanit päättivät järjestää hieman kauempana kapinan, jotta roomalaiset saataisiin houkuteltua kukistamaan se ja samalla poikkeamaan reitiltään syvemmälle metsään, jossa heidät voitaisiin yllättää.
On mahdollista, että kapina järjestettiin Pohjanmeren rannalla asuneiden khaukien alueella, sillä vuonna 41 yksi Rooman armeijan sotamerkki löydettiin heidän luotaan. Näin Varus saatiin marssimaan luoteeseen, läpi roomalaisille tuntemattomien seutujen. Varuksen oppaana toiminut Arminius ilmoitti lähtevänsä kokoamaan apujoukkoja, jotka tulisivat auttamaan valekapinan kukistamisessa. Erottuaan roomalaisista Arminius liittyi kuitenkin seuralaisineen metsässä väijyviin germaanijoukkoihin.
Varuksen saattue ei ollut kovin hyvin organisoitu, eivätkä roomalaiset olleet tottuneet liikkumaan tiheässä ja vaikeakulkuisessa maastossa. Legioonalaisten lisäksi mukana oli vankkureita, karjaa, naisia, lapsia ja palvelijoita. Roomalaiset pystyttivät ensimmäisen marssipäivän päätteeksi linnoitetun leirin, jossa yöpyivät. Heitä tarkkailevat germaanit odottivat kärsivällisesti, sillä he eivät pystyisi valloittamaan vartioitua leiriä.
Saattueen matka jatkui seuraavana päivänä. Pian roomalaiset huomasivat joutuneensa keskelle synkkää metsää, josta ei ollut enää paluuta. Dio Cassiuksen mukaan marssin aikana puhkesi rajuilma, joka vaikeutti kulkua entisestään, ja saattue venyi useiden kilometrien pituiseksi hajanaiseksi jonoksi. Roomalaisten etenemistä seuranneet germaanit siirtyivät tällöin lähemmäs ja aloittivat hyökkäilyn. Useat peräkkäiset iskut aiheuttivat sekasortoa ja harvensivat roomalaisten joukkoja. Roomalaiset joutuivat hylkäämään kuormavankkurinsa ja osan varusteistaan päästäkseen eteenpäin.
Antiikin ajan kirjallisten lähteiden mukaan taistelu kesti yhteensä kolme päivää, jolla kuitenkin tarkoitettiin koko marssia metsän läpi. Arkeologi Peter S. Wells on kyseenalaistanut näiden kuvausten luotettavuuden ja arvellut varsinaisen taistelun kestäneen vain joitakin kymmeniä minuutteja. Yllätetyt roomalaiskohortit eivät kyenneet järjestäytymään totuttuihin taistelumuodostelmiinsa, eivätkä metsässä hajallaan olevat roomalaisten joukot pystyneet yhdistymään lujaksi rintamaksi. Varus haavoittui ja teki lopulta ilmeisesti itsemurhan. Germaanit tuhosivat koko roomalaisten saattueen, ja Arminius sai kertomusten mukaan haltuunsa kahden legioonan kotkat (aquila), kolmas sen sijaan hävisi kantajansa ruumiin mukana.
Taistelun tulokseen vaikutti 15–20 kilometrin pituiseksi venynyt roomalaisten marssimuodostelma. Tässä tilanteessa se kohtasi kevyillä aseilla varustautuneiden germaaniheimojen hyökkäyksen. Germaaneilla oli kevyet miekat ja kapeat, lyhyet keihäät. Hyökkääjät piirittivät koko armeijan ja roomalaisten päälle satoi keihäitä. Arminius ymmärsi vihollisen taktiikan ja kykeni johtamaan joukkonsa ylivoimalla pieniä yksiköitä vastaan.
Roomalaisten onnistui rakentaa linnoitettu yöleiri piirityksestä huolimatta. Aamulla roomalaiset pystyivät murtautumaan ulos piiritysrenkaasta kärsien kuitenkin raskaat tappiot. Roomalaiset pakenivat seuraavaan metsikköön vesisateessa. Sade esti heitä käyttämästä jousia sillä märkä jänne löystyi ja kilvet vettyivät muuttuen painaviksi.
Roomalaiset aloittivat yömarssin paetakseen mutta joutuivat seuraavaan Arminiuksen joukkojen ansaan Kalkriesen kukkulalla. Hiekkaisella, avoimella kaistaleella oli aita joka mahdollisti germaanien hyökkäämiset roomalaisia vastaan suojasta. Roomalaiset yrittivät hyökätä aitaa vastaan mutta epäonnistuivat ja Numonius Vala pakeni roomalaisten luota. Tämän jälkeen germaanijoukot ryntäsivät roomalaisten kimppuun. Tässä tilanteessa Varus teki itsemurhan ja Praefectus Ceionius antautui tehden myöhemmin itsemurhan. Samaan aikaan Praefectus Eggius kuoli johtaen sankarillisesti tuomittuja joukkojaan.